Μοισία Πρώτη

Η Μοισία Πρώτη, λατιν.: Moesia Prima  ήταν μία παραμεθόρια επαρχία τής Ύστερης Ρωμαϊκής Αυτοκρατορίας, που βρισκόταν στα κεντρικά τμήματα τής σημερινής Σερβίας, κατά μήκος τής νότιας όχθης τού ποταμού Δούναβη. Η πρωτεύουσα τής επαρχίας ήταν το Βιμινάκιον, κοντά στο σύγχρονο Κόστολατς στη Σερβία).

 Ιστορία 
μικρογραφία|270x270εσ|Οι Ρωμαϊκές επαρχίες στο Ιλλυρικό, μετά τις διοικητικές μεταρρυθμίσεις τού Διοκλητιανού.

μικρογραφία|200εσ|Νόμισμα τού Ρωμαίου Αυτοκράτορα Ιοβιανού, ο οποίος γεννήθηκε στο Σινγίδουνον τής Μοισίας Πρώτης.

Η επαρχία τής Μοισίας Πρώτης δημιουργήθηκε στα τέλη τού 3ου αι. κατά τη διάρκεια διοικητικών μεταρρυθμίσεων τού Ρωμαίου Αυτοκράτορα Διοκλητιανού (284–305), ο οποίος χώρισε την επαρχία τής Άνω Μοισίας σε δύο ξεχωριστές επαρχίες: τη Μοισία Πρώτη στα βόρεια και τη Δαρδανία στα νότια.

Κάποια στιγμή μεταξύ 293-294, ο Αυτοκράτορας Διοκλητιανός ταξίδευσε στην Άνω Μοισία και έφθασε στην πρωτεύουσά της,  το Βιμινάκιον. Κατά τη διάρκεια αυτής τής επίσκεψης, δημιούργησε μία νέα επαρχία με το όνομα Μοισία Άνω Μαργένσις ή Μοισία Πρώτη. Ο όρος Μargensis χρησιμοποιήθηκε σε σχέση με το όνομα τού ποταμού Μάργου (Μεγάλου Μοράβα) που διασχίζει την επαρχία. Ο Διοκλητιανός κατέγραψε επίσης ότι οι κάτοικοι τής επαρχίας έγραφαν στα λατινικά, σε αντίθεση με τα ελληνικά στις νότιες περιοχές. 

Αρχικά, η επαρχία τής Μοισίας Πρώτης ανήκε στη Διοίκηση Μοισίας. Πιθανώς υπό τον Αυτοκράτορα Κωνσταντίνο Α΄ (306–337), η Διοίκηση Μοισίας χωρίστηκε σε δύο, σχηματίζοντας τη Διοίκηση Δακίας στα βόρεια και τη Διοίκηση Μακεδονίας στα νότια. Η επαρχία τής Μοισίας Πρώτης έγινε μέρος τής Διοίκησης Δακίας, η οποία ανήκε στην Πραιτωριανή επαρχία τού Ιλλυρικού.

Ο Αυτοκράτορας Ιοβιανός (363-364), ο οποίος επανέφερε τον Χριστιανισμό ως επίσημη θρησκεία τής Ρωμαϊκής Αυτοκρατορίας, γεννήθηκε στη Μοισία Πρώτη, στο Σινγίδουνο. Στην αρχή τής σταδιοδρομίας του, που αργότερα έγινε Ρωμαίος Αυτοκράτορας, ο Θεοδόσιος (Α΄) υπηρέτησε ως στρατιωτικός διοικητής τής Μοισίας Πρώτης το 373. Το 382 οι Ρωμαίοι Αυτοκράτορες Θεοδόσιος Α΄ και Γρατιανός συναντήθηκαν στο Βιμινάκιον, την πρωτεύουσα τής Μοισίας Πρώτης, κατά τη διάρκεια των Γοτθικών Πολέμων. 

Τα παραδουνάβια σύνορα τής Μοισίας Πρώτης προστατεύονταν από τις οχυρώσεις των συνόρων (limes). Δύο ρωμαϊκές λεγεώνες βρίσκονταν στην επαρχία: Legio IV Flavia Felix στο Σινγίδουνον και Legio VII Claudia στο Βιμινάκιον. Η έδρα τού praefectus legionis septimae Claudiae ήταν στο συνοριακό φρούριο Cuppae (Γκόλουμπατς, Σερβία).

Ως παραμεθόρια επαρχία, η Μοισία Πρώτη βρισκόταν υπό συνεχή απειλή βαρβαρικών εισβολών. Στα μέσα τού 5ου αι. η επαρχία καταστράφηκε από τούς Ούννους τού Αττίλα, οι οποίοι κατέλαβαν το Σινγίδουνον και το Βιμινάκιον το 441. Αργότερα, η επαρχία δέχτηκε εισβολή από διάφορες γερμανικές φυλές, όπως Οστρογότθοι, Γεπίδες, Έρουλοι και άλλοι.

Σημαντικές προσπάθειες για την ασφάλεια τής επαρχίας καταβλήθηκαν την εποχή τού Ιουστινιανού Α΄ (527–565), ο οποίος ανοικοδόμησε το Βιμινάκιον και το Σινγίδουνον γύρω στο 535, αποκαθιστώντας τα φρούρια των συνόρων στην προηγούμενη στρατιωτική τους σημασία. 

Το 535 ο Αυτοκράτορας Ιουστινιανός Α΄ (527-565) ίδρυσε την αρχιεπισκοπή τής Πρώτης Ιουστινιανής ως περιφερειακό πρωτείο με εκκλησιαστική δικαιοδοσία σε όλες τις επαρχίες τής Διοίκησης Δακίας, συμπεριλαμβανομένης τής επαρχίας Μοισίας Πρώτης. 

Καθ' όλη τη διάρκεια τού 6ου αι., η Μοισία Πρώτη δεχόταν συχνά εισβολές από Σλάβους. Η επαρχία δέχθηκε επίσης εισβολές από τούς Αβάρους, οι οποίοι κατέλαβαν το Σινγίδουνον και το Βιμινάκιον κατά τη διάρκεια τού πολέμου τού 582-584.  Κατά τη διάρκεια των στρατιωτικών εκστρατειών τού Αυτοκράτορα Μαυρικίου εναντίον των Αβάρων και των Σλάβων, η Μοισία Πρώτη χρησίμευσε ως βάση στρατιωτικών επιχειρήσεων.

Μετά την πτώση τού Αυτοκράτορα Μαυρικίου το 602, οι Ρωμαϊκές άμυνες στη Μοισία Πρώτη κατέρρευσαν οριστικά. Στις αρχές τού 7ου αι., Άβαροι και Σλάβοι λεηλάτησαν και έκαψαν το Σινγίδουνον και το Βιμινάκιον και το εσωτερικό τής πεσμένης επαρχίας Μοισίας Πρώτης κατοικήθηκε τελικά από τούς Σλάβους Σέρβους. 

 Πόλεις και κωμοπόλεις 
αριστερά|μικρογραφία|Αρχαιολογική ανακατασκευή του Βιμινάκιου.

Οι κύριες πόλεις τής Moισίας Πρώτης ήταν: Viminacium (μερικές φορές ονομάζεται municipium Aelium· σύγχρονο Koστόλατς) και Singidunum (Βελιγράδι).

 Δείτε επίσης 
 Επαρχία της Μοισίας
 Επαρχία της Άνω Μοισίας
 Επιγραφές της Άνω Μοισίας
 Μάχες του Βιμινάκιου
 Διοίκηση Μοισίας
 Διοίκηση Δακίας
 Μάργους (πόλη)

 Αναφορές 

 Πηγές 
 Procopius. Edited by H. B. Dewing. 7 vols. Loeb Classical Library. Cambridge, Mass.: Harvard University Press and London, Hutchinson, 1914–40. Greek text and English translation.
 Maurice's Strategikon: Handbook of Byzantine Military Strategy. translated by George T. Dennis. Philadelphia 1984, Reprint 2001.
 Fischer Weltgeschichte, Band 13, "Byzanz" (pp. 139ff.). Franz Georg Maier, Frankfurt a. M. (1973) 













 Εξωτερικοί σύνδεσμοι 
  Inscriptions of Moesia Superior, University of Belgrade
 CITIES IN THE PROVINCES MOESIA SUPERIOR AND MOESIA INFERIOR

Κατηγορία:Αρχαία ιστορία των Βαλκανίων
Κατηγορία:Ιστορικές περιοχές της Σερβίας
Κατηγορία:Ύστερες Ρωμαϊκές επαρχίες
Κατηγορία:Μοισία